Ir-Regolament tal-Kunsill (KE) Nru 539/96
tal-25 ta' Marzu 1996
li jemenda Regolamenti (KEE) Nru 1134/91, (KEE) Nru 4088/87 u (KE) Nru 1981/94 għar-rigward tal-arranġamenti dwar tariffi applikabbli għal importazzjonijiet ġewwa l-Komunità ta' prodotti li joriġinaw fix-Xatt tal-Punent u l-Medda ta' Gaza
IL-KUNSILL TAL-UNJONI EWROPEA,
Wara li kunsidra t-Tattat li jistabbilixxi l-Komunità Ewropea, u b'mod partikolari l-Artikolu 113 tiegħu,
Wara li kunsidra l-proposta mill-Kummissjoni,
Billi prodotti li joriġinaw mix-Xatt tal-Punent u l-Medda ta'`Gaza igawdu trattament preferenzjali għar-rigward ta' aċċess għas-suq tal-Komunità skond ir-Regolament (KEE) Nru 1134/91 [1];
Billi dan it-trattament jipprovdi għal aċċess ħieles għas-suq tal-Komunità għal oġġetti industrijali u trattament preferenzjali għal ċerti prodotti agrarji;
Billi, sabiex jiġi appoġġjat il-proċess ta' paċi fil-Lvant Nofsani, jeħtieġ li jiżdiedu l-għajnuniet tal-Komunità billi jiġu implimentati miżuri ġodda biex jiġu nkoraġġiti esportazzjonijiet mix-Xatt tal-Punent u l-Medda ta' Gaza u billi, għal dak il-għan, hu meħtieġ li jiġi estiż it-trattament ta' tariffa preferenzjali għal fjuri maqtgħuha; billi r-Regolament hawn fuq imsemmi għandu jkun hekk emendat;
Billi, sabiex jiġu evitati inugwaljanzi fi trattament, din il-konċessjoni ta' tariffa għandha tkun soġġetta għall-istess kundizzjonijiet tal-prezzijiet bħal dawk li japplikaw għall-arranġamenti ta' tariffa preferenzjali għal fjuri maqtugħin li joriġinaw f'ċerti pajjiżi tal-Mediterran skond ir-Regolament (KEE) Nru 4088/87 [2];
Billi, biex il-kwota tat-tariffa għal fjuri maqtugħin tkun tista'sseħħ b'effett immedjat, hu meħtieġ li jiġi emendat ir-Regolament (KE) Nru 1981/94 [3] għar-rigward tal-kwoti ta' tariffa għall-prodotti in kwistjoni,
ADOTTA DAN IR-REGOLAMENT:
Artikolu 1
Ir-Regolament (KEE) Nru 1134/91 hu b'dan emendat kif ġej:
1. Is-subparagrafu li ġej għandu jiżdied mal-Artikolu 3(1):
"Dazji doganali għal importazzjoni għandhom ikunu eliminati fuq fjuri maqtugħin li huma koperti bil-kodiċi NM 06 03 10 fil-parametri tal-limiti tal-kwota tat-tariffa annwali tal-Komunità ta’ 1500 tunellati."
2. L-Artikolu 4 għandu jkun mibdul b'dan li ġej:
"L-Artikolu 4
Ir-regoli ta' oriġini applikabbli għandhom ikunu kif stabbilit fir-Regolament tal-Kummissjoni (KEE) Nru 2454/93 tat− 2 ta' Lulju 1993 li jistabbilixxi dispożizzjonijiet għall-implimentazzjoni tar- Regolament tal-Kunsill (KEE) Nru 2913/92 li jistabbilixxi l-Kodiċi Doganali tal-Komunità [4]
Artikolu 2
Ir-Regolament (KEE) Nru 4088/87 hu b'dan emendat kif ġej:
1. It-Titolu għandu jkun mibdul b'dan li ġej:
"Ir-Regolament tal-Kunsill (KEE) Nru 4088/87 tal-21 ta' Diċembru 1987 li jistabilixxi kundizzjonijiet għall-applikazzjoni ta' drittijiet doganali preferenzjali dwar importazzjonijiet ta' ċerti fjuri li joriġinaw f’ Ċipru, l-Iżrael, il-Ġordan, il-Marokk, ix-Xatt tal-Punent u l-Medda ta Gaza."
2. Fl-Artikolu 1 il-kliem "li joriġinaw f'Ċipru, l-Iżrael, il-Ġordan u l-Marokk" għandhom ikunu mibdula b' "li joriġinaw f'Ċipru, l-Iżrael, il-Ġordan, il-Marokk, ix-Xatt tal-Punent u l-Medda ta` Gaza".
3. Is-sub-paragrafu li ġej għandu jiżdied mal-Artikolu 2(4):
"Dawn id-dispożizzjonijiet japplikaw mutatis mutandis għax-Xatt tal-Punent u l-Medda ta` Gaza."
Artikolu 3
Ir-Regolament (KE) Nru 1981/94 hu b'dan emendat kif ġej:
1. Fl-ewwel sub-paragrafu ta' l-Artikolu 3, il-kliem "u x-Xatt tal-Punent (West Bank) u l-Medda ta` Gaza (Gaza Strip)" għandhom jiżdiedu wara l-kliem "Marokk".
2. Fl-Anness X:
- it-Titolu għandu jinqara kif ġej:
"WEST BANK U L-GAZA STRIP"
,
- it-tabella għandha tkun miżjuda kif ġej:
"091382 | 060310 | | Fjuri maqtgħin u blanzuni, friski: | | |
| - mill-1 ta' Jannar sal-31 ta' Diċembru 1996 | 1500 | 0" |
Artikolu 4
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan għandu japplika mill-1 ta' Jannar 1996.
Dan ir-Regolament għandu jkun jorbot fl-intier tiegħu u jkun applikabbli direttament fl-Istati Membri kollha.
Magħmul fi Brussel, fil-25 ta' Marzu 1996.